Пасля заканчэння Макранскай СШ пытанне, якую выбраць прафесію, перад юнаком не паўставала, бо з дзяцінства дакладна ведаў, што стане выратавальнікам. Прыкладам быў бацька. Пад яго ўплывам і сфарміраваўся ў юнака светапогляд. Таму падаў дакументы ў Гомельскі камандна-інжынерны інстытут Міністэрства па надзвычайных сітуацыях. Каб вучыцца на стацыянары, не хапіла балаў. Такая акалічнасць ахвоту стаць выратавальнікам не адбіла. Максім Васільевіч дакументы вырашае падаць на завочнае аддзяленне, каб набыць спецыяльнасць “Інжынер па папярэджанні і ліквідацыі надзвычайных сітуацый”.